Folketing
2012-04-17

Uligheden vokser rent faktisk, og til dem, der måtte være i tvivl: Uligheden er et problem, den er faktisk årsag til de fleste krige og konflikter. Danmark sakker agterud. Vi har før haft en meget, meget stor og central placering, og vi er gået fra at bruge 1,02 pct. af bruttonationalproduktet i 2000 til nu kun at bruge 0,86 pct. Og så skal vi jo huske, at Danmark også dengang havde en pulje på 0,5 pct. til miljø- og fredsindsatser, og den pulje er nu også blevet stoppet ind under udviklingsbistandens konti. Jeg synes, at det er godt at læse i regeringsgrundlaget, at der står, at regeringen vil opjustere udviklingsbistanden, så den over en årrække kommer tilbage på 1 pct. af bruttonationalproduktet. Vi skal have fundet ud af, hvor lang den årrække så er, og jeg foreslår, at vi siger, at den er på omkring 3, 4, 5 år, og at vi ser, om vi ikke snart kan blive enige om, hvornår den periode starter.